CELEX: 32013D0078
Language: da
Date: 2013-02-08 00:00:00
Title: 2013/78/EU: Kommissionens gennemførelsesafgørelse af 8. februar 2013 om Kommissionens godkendelse af prøvetagningsplaner, kontrolplaner og fælles kontrolprogrammer med henblik på vejning af fiskevarer i henhold til artikel 60 og 61 i Rådets forordning (EF) nr. 1224/2009 (meddelt under nummer C(2013) 613)

12.2.2013   
            
            
               DA
            
            
               Den Europæiske Unions Tidende
            
            
               L 41/11
            
         
      KOMMISSIONENS GENNEMFØRELSESAFGØRELSE
   
   af 8. februar 2013
   om Kommissionens godkendelse af prøvetagningsplaner, kontrolplaner og fælles kontrolprogrammer med henblik på vejning af fiskevarer i henhold til artikel 60 og 61 i Rådets forordning (EF) nr. 1224/2009
   (meddelt under nummer C(2013) 613)
   (Kun den bulgarske, den engelske, den franske, den lettiske, den nederlandske, den slovenske og den svenske udgave er autentiske)
   (2013/78/EU)
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Rådets forordning (EF) nr. 1224/2009 af 20. november om oprettelse af en EF-kontrolordning med henblik på at sikre overholdelse af reglerne i den fælles fiskeripolitik, om ændring af forordning (EF) nr. 847/96, (EF) nr. 2371/2002, (EF) nr. 811/2004, (EF) nr. 768/2005, (EF) nr. 2115/2005, (EF) nr. 2166/2005, (EF) nr. 388/2006, (EF) nr. 509/2007, (EF) nr. 676/2007, (EF) nr. 1098/2007, (EF) nr. 1300/2008, (EF) nr. 1342/2008 og om ophævelse af forordning (EØF) nr. 2847/93, (EF) nr. 1627/94 og (EF) nr. 1966/2006 (1), særlig artikel 60, stk. 1 og 3, og artikel 61,
   under henvisning til medlemsstaternes forelæggelse af prøvetagningsplaner, kontrolplaner og fælles kontrolprogrammer og
   ud fra følgende betragtninger:
   
               (1)
            
            
               Ifølge artikel 60, stk. 1 og 2, i forordning (EF) nr. 1224/2009 skal medlemsstaterne sørge for, at alle fiskevarer vejes ved landingen, inden de oplagres, transporteres eller sælges, og at dette finder sted på systemer, der er godkendt af kontrolmyndighederne, medmindre de pågældende medlemsstater har indført en prøvetagningsplan, som er godkendt af Kommissionen. Prøvetagningsplanen skal være i overensstemmelse med den risikobaserede metode, der er fastsat i artikel 76, stk. 1, og i bilag XIX til Kommissionens gennemførelsesforordning (EU) nr. 404/2011 (2).
            
         
               (2)
            
            
               Ifølge artikel 60, stk. 3, i forordning (EF) nr. 1224/2009 kan medlemsstaterne uanset den generelle vejningsforpligtelse i artikel 60, stk. 1, i samme forordning, give tilladelse til, at fiskevarer vejes om bord på fiskerfartøjet, forudsat at de pågældende medlemsstater har indført en prøvetagningsplan, som er godkendt af Kommissionen, jf. nævnte forordnings artikel 60, stk. 1. Prøvetagningsplanen skal være i overensstemmelse med den risikobaserede metode, der er fastsat i artikel 76, stk. 1, og i bilag XX til gennemførelsesforordning (EU) nr. 404/2011.
            
         
               (3)
            
            
               Ifølge artikel 61, stk. 1, i forordning (EF) nr. 1224/2009 kan medlemsstaterne give tilladelse til, at fiskevarer vejes efter transport fra landingsstedet, hvis de transporteres til et bestemmelsessted på de pågældende medlemsstaters område, forudsat at de pågældende medlemsstater har indført en kontrolplan, som er godkendt af Kommissionen. Kontrolplanen skal være i overensstemmelse med den risikobaserede metode, der er fastsat i artikel 77, stk. 1, og i bilag XXI til gennemførelsesforordning (EU) nr. 404/2011.
            
         
               (4)
            
            
               Ifølge artikel 61, stk. 2, i forordning (EF) nr. 1224/2009 kan kontrolmyndighederne i den medlemsstat, hvor fiskevarerne landes, give tilladelse til, at varerne vejes efter transport til registrerede brugere, registrerede auktioner eller andre organer eller personer, der er ansvarlige for den første afsætning af fiskevarer i en anden medlemsstat, forudsat at de pågældende medlemsstater har indført et fælles kontrolprogram som omhandlet i artikel 94 i forordning (EF) nr. 1224/2009. Det fælles kontrolprogram skal være i overensstemmelse med den risikobaserede metode, der er fastsat i artikel 77, stk. 3, og i bilag XXII til gennemførelsesforordning (EU) nr. 404/2011.
            
         
               (5)
            
            
               Kommissionen har ved gennemførelsesafgørelse 2012/474/EU (3) godkendt de prøvetagningsplaner, som Tyskland, Irland, Litauen, Nederlandene, Polen, Finland og Det Forenede Kongerige har indført, og de kontrolplaner, som Tyskland, Estland, Irland, Polen, Finland og Det Forenede Kongerige har indført.
            
         
               (6)
            
            
               Siden vedtagelsen af gennemførelsesafgørelse 2012/474/EU har Bulgarien, Letland, Slovenien og Sverige indsendt prøvetagningsplaner henholdsvis den 5. oktober 2012, den 5. april 2012, den 14. juni 2012 og den 20. april 2012, Frankrig har indsendt en kontrolplan til Kommissionen den 14. september 2012, og Frankrig og Irland har indsendt et fælles kontrolprogram den 14. september 2012. Nederlandene forelagde en ny prøvetagningsplan den 27. september 2012 til erstatning for den plan, der blev godkendt ved gennemførelsesafgørelse 2012/474/EU. De omhandlede prøvetagningsplaner, kontrolplanen og det fælles kontrolprogram er i overensstemmelse med den relevante risikobaserede metode. De bør derfor godkendes.
            
         
               (7)
            
            
               Kommissionen bør kunne tilbagekalde godkendelsen, hvis det viser sig, at en medlemsstat ikke anvender prøvetagningsplanen, kontrolplanen eller det fælles kontrolprogram eller ikke anvender planerne eller programmet fuldt ud.
            
         
               (8)
            
            
               Kommissionen vil overvåge gennemførelsen af prøvetagningsplanerne, kontrolplanen og det fælles kontrolprogram, både når det gælder deres effektive virkning og den pågældende medlemsstats regelmæssige revision af dem. Derfor bør medlemsstaterne rapportere til Kommissionen om gennemførelsen af disse planer. Hvis det viser sig, at en plan eller et program ikke sikrer korrekt vejning, bør den pågældende medlemsstat forelægge Kommissionen en revideret plan eller et revideret program med henblik på godkendelse —
            
         VEDTAGET DENNE AFGØRELSE:
   Artikel 1
   Godkendelse
   1.   De prøvetagningsplaner, som Bulgarien, Letland og Sverige forelagde henholdsvis den 5. oktober 2012, den 5. april 2012 og den 20. april 2012 med henblik på artikel 60, stk. 1, i forordning (EF) nr. 1224/2009, godkendes.
   2.   Den prøvetagningsplan, som Nederlandene forelagde den 27. september 2012 med henblik på vejning af fiskevarer om bord på fiskerfartøjer, jf. artikel 60, stk. 3, i forordning (EF) nr. 1224/2009, godkendes. Denne prøvetagningsplan erstatter den prøvetagningsplan, som Nederlandene forelagde den 18. januar 2012, og som blev godkendt ved gennemførelsesafgørelse 2012/474/EU.
   3.   De prøvetagningsplaner, som Slovenien og Sverige forelagde henholdsvis den 14. juni 2012 og den 20. april 2012 med henblik på vejning af fiskevarer om bord på fiskerfartøjer, jf. artikel 60, stk. 3, i forordning (EF) nr. 1224/2009, godkendes.
   4.   Den kontrolplan, som Frankrig forelagde den 14. september 2012 med henblik på vejning af fiskevarer efter transport til et bestemmelsessted på den pågældende medlemsstats område, jf. artikel 61, stk. 1, i forordning (EF) nr. 1224/2009, godkendes.
   5.   Det fælles kontrolprogram, som Frankrig og Irland forelagde den 14. september 2012 med henblik på vejning af fiskevarer efter transport til et bestemmelsessted på den pågældende medlemsstats område, jf. artikel 61, stk. 2, i forordning (EF) nr. 1224/2009, godkendes.
   Artikel 2
   Tilbagekaldelse
   Kommissionen kan tilbagekalde den godkendelse, der er omhandlet i artikel 1, hvis det viser sig, at en medlemsstat ikke anvender prøvetagningsplanen, kontrolplanen eller det fælles kontrolprogram eller ikke anvender planerne eller programmet fuldt ud.
   Artikel 3
   Rapportering
   De medlemsstater, der er omhandlet i artikel 1, forelægger inden den 1. april 2014 Kommissionen en rapport om anvendelsen af de prøvetagningsplaner, den kontrolplan og det fælles kontrolprogram, der er omhandlet i samme artikel.
   Artikel 4
   Adressater
   Denne afgørelse er rettet til Republikken Bulgarien, Irland, Den Franske Republik, Republikken Letland, Kongeriget Nederlandene, Republikken Slovenien og Kongeriget Sverige.
   
      Udfærdiget i Bruxelles, den 8. februar 2013.
      
         
            På Kommissionens vegne
         
         Maria DAMANAKI
         
         
            Medlem af Kommissionen
         
      
   
   
      (1)  EUT L 343 af 22.12.2009, s. 1.
   
      (2)  EUT L 112 af 30.4.2011, s. 1.
   
      (3)  EUT L 218 af 15.8.2012, s. 17.